ప్రేమించు పెళ్ళాడు

ప్రేమించు పెళ్ళాడు ఉషాకిరణ్ మూవీస్ పతాకంపై రామోజీరావు నిర్మించగా వంశీ దర్శకత్వం వహించిన 1985 నాటి హాస్య కథాచిత్రం. రాజేంద్ర ప్రసాద్, భానుప్రియ సినిమాలో ప్రధానపాత్రలు పోషించారు. గణేష్ పాత్రో మాటలు, వేటూరి పాటలు వ్రాయగా ఇళయరాజా సంగీతాన్ని అందించారు.
 నిర్మాణం 
 అభివృద్ధి 
ప్రేమించు పెళ్ళాడు సినిమాకు గణేష్ పాత్రో మాటలు రాశారు.
 నటీనటుల ఎంపిక 
అప్పటివరకూ క్యారెక్టర్ ఆర్టిస్టుగా, నలుగురు కథానాయకుల్లో ఒకరిగా పనిచేసిన రాజేంద్ర ప్రసాద్ ఈ సినిమాతో కథానాయకుడు అయ్యారు.
 సంగీతం 
సినిమాకు సంగీత దర్శకత్వం ఇళయరాజా వహించారు. అన్ని పాటలూ వేటూరి సుందరరామ్మూర్తి రాశారు. సినిమాలోని పాటలు విపరీతంగా జనాదరణ పొందాయి. రియాలిటీ షోలు, సంగీత కార్యక్రమాలు వంటివాటిలో సినిమా విడుదలైన 30 సంవత్సరాలకు కూడా "వయ్యారి గోదారమ్మా", "నిరంతరమూ వసంతములే", "ఈ చైత్రవీణ", "గోపెమ్మ చేతిలో గోరుముద్ద" వంటి పాటలు వినిపిస్తున్నాయి. సినిమాలోని పాటలు క్లాసిక్ కల్ట్ స్థాయి సాధించుకున్నాయి.

1: వయ్యారి గోదారమ్మ , గానం ఎస్ పి బాలసుబ్రహ్మణ్యం, ఎస్ జానకి

2: నిరంతరము వసంతములే , గానం.ఎస్ పి బాలసుబ్రహ్మణ్యం ,ఎస్ జానకి

3: ఈ చైత్రవీణ , గానం. ఎస్ పి బాలసుబ్రహ్మణ్యం ఎస్ జానకి

4: గోపెమ్మ చేతిలో గోరుముద్ద , గానం.ఎస్ పి బాలసుబ్రహ్మణ్యం, ఎస్ జానకి

5: ఆడే పాడే, గానం.ఎస్ పి బాలసుబ్రహ్మణ్యం ఎస్ పి శైలజ 

6: లేడి వేట లేడి వేట లేడి వేట ఇది, గానం.ఎస్ పి బాలసుబ్రహ్మణ్యం బృందం

 మూలాలు 

వర్గం:ఇళయరాజా సంగీతం అందించిన సినిమాలు
వర్గం:రాజేంద్ర ప్రసాద్ నటించిన సినిమాలు